KAKO UČITI?

PRAVILA USPJEŠNOG UČENJA

Odluči da ćeš učiti i organiziraj svoje učenje.

Napravi plan učenja (redoslijed predmeta, vrijeme učenja odnosno trajanje od – do)

Počni koncentrirano učiti, bez neke posebne pripreme.

Najprije pročitaj lekciju u cjelini da shvatiš smisao, zatim uči dio po dio i na kraju ponovi lekciju u cjelini.

Uči s olovkom u ruci.

Podcrtaj u tekstu što je najvažnije.

Pravi bilješke i ispisuj glavne pojmove uz rub knjige ili u bilježnicu.

Prenauči gradivo (uči kada i misliš da sve znaš) jer tako prenaučene sadržaje nećeš zaboraviti.

Kad je lekcija (sadržaj) naučen ponavljaj najprije uz knjigu, bilježnicu i po zabilješkama, a onda zatvori sve i slobodno govori što si naučio.

Postavljaj sam sebi pitanja i samostalno odgovaraj.

Odgovaraj na pitanja glasno ili u sebi i usporedi ih s bilješkama koje su napisane uz rub knjige.

Najprije uči novo gradivo pa onda ponovi staro.

Ako ti nešto nije jasno, pronađi objašnjenje.

Svakodnevno uči nove i ponavljaj stare sadržaje.

Nemoj dopustiti da se gradivo nagomila jer gubiš mentalnu kondiciju pa ćeš tako imati poteškoća s učenjem.

Počni učiti što ranije tijekom dana da ti ostane vremena za vježbanje gradiva.

Pripremila: Gaia Radić,

članica WEB Novinarske Grupe